# Books printed in La Flèche, Angers and Le Mans, according to La Croix du Maine.

See also :

* a copy of La Croix du Maine
* <http://bibfr.bvh.univ-tours.fr/>
  + > recherche plein texte
  + or > Listes > Notices dans La Croix du Maine

## La Flèche

[La Croix du Maine, page 243]

B. L. JEAN LE MASLE Angevin, Enquesteur à Baugé, au pays & duché

d'Anjou, homme docte en Grec & Latin, & Poëte François.

Il a escrit en François un discours de l'origine des Gaulois, ensemble

des Angevins & Manceaux, avec un Poëme succinct de la vie de frere

Jean Porthais dit Porthasius, docteur en Theologie, de l'ordre des fre-

res Mineurs, ou Cordeliers, &c. le tout imprimé en la ville de la Fle-

che en Anjou, l'an 1575. chez René Trois-mailles. Tous ces discours sus-

dits sont escrits en vers François.

[page 244]

Chant d'allegresse sur la mort de Gaspard de Colligny, jadis Admi-

ral de France, imprimé à Paris chez Nicolas Chesneau l'an 1572.

**Les oeuvres Poëtiques dudit Jean le Masle Angevin, lesquelles il in-**

**titule Nouvelles recreations poëtiques, &c. ont esté imprimees à Paris**

**chez Jean Poupy l'an 1579.**

Il a traduit de Grec en François le Criton de Platon, lequel il a com-

menté & annoté, imprimé à Paris chez Jean Poupy l'an 1582.

Pierre du Val, Evesque de Sees en Normandie, avoit traduit ledit li-

ure en François, il y a pres de 40. ans, lequel a esté imprimé à Paris chez

Vascosan.

Il peult avoir escrit d'autres oeuvres en Latin ou en François, desquelles

je n'ay pas cognoissance.

Il florist cette annee 1584.

## Angers

[La Croix du Maine, page 33]

B. L. BERTHELEMY DU POIX Gascon, natif d'Aux pres Tolose, homme

docte és langues, & sur tout en la Chaldee. Il s'appelle autrement, de

Beau Poix, dit en Latin, à pulchro pondere.

Il a traduit de langue Chaldee en François les Sentences de Ben Syra,

neveu du prophete Hieremie, lesquelles il a enrichies d'annotations &c.

imprimees à Angers, chez René Picquenot l'an 1559.

Apodixie pour la Messe.

Il florissoit à Angers audict an 1559.

**\***

[La Croix du Maine, page 42]

CHARLES DE BORDIGNÉ OU BOURDIGNÉ prestre, natif

d'Anjou .

Il a escrit la legende doree, ou vie plaisante de Maistre Pierre Faifeu,

imprimee à Angers l'an 1532.

Il florissoit à Angers l'an 1531.

Il y a un autre Jean de Bourdigné prestre, natif d'Anjou, Autheur des

chroniques d'Anjou &c. duquel nous parlerons cy apres en son lieu.

**\***

[La Croix du Maine, page 87]

B. L. FRANCOIS BALDVIN, natif d'Arras en la Gaule Belgique, docteur

és droicts, l'un des plus grands Jurisconsuls, Theologien, & Historien

de nostre temps, &c.

Conseiller & maistre des Requestes de Monsieur le Duc d'Anjou,

à present Roy de France, son pere s'appelloit Antoine Bauduin, ou

Balduin, Conseiller & premier Advocat du Roy à Arras, auquel lieu

ledict François Balduin nasquit le premier jour de Janvier l'an 1520.

[page 88]

Il a escrit plusieurs oeuvres en Latin, desquels nous ferons mention

autre part.

Il a composé un Panegyric sur le mariage du Roy, lequel il pronon-

ça à Angers, en la presence de Messieurs les gens du Roy dudict lieu,

imprimé à Angers chez René Picquenot l'an 1571.

Discours sur le fait de la reformation de l'Eglise, imprimé l'an 1564.

avec la response d'un grand seigneur, auquel il l'adressoit.

L'Histoire d'Anjou, non encores imprimee.

Proposition d'erreur, sur les memoires d'Anjou, lesquels ne sont

imprimez.

Il a escrit plusieurs Genealogies, non encores imprimees, & autres

memoires, sur le droit & appartenances d'aucunes nobles familles de

France, comme entre-autres de celle de Bourbon, Navarre, Lorraine,

Anjou, Bourgongne, Montmorency, & plusieurs autres. Ces memoi-

res ou recueils d'histoires ne sont encores imprimez, ils se voyent és ca-

binets d'aucuns grands seigneurs de France, & autres hommes curieux

de telles richesses.

Advis sur le fait de la reformation Ecclesiastique, avec la response

à un predicant calomniateur, lequel soubs un faux nom & tiltre d'un

Prince de France, s'opposa à l'advis susdict. C'est le tiltre du livre impri-

mé à Paris chez Nicolas Chesneau l'an 1576.

Il mourut à Paris le vintg quatriesme jour d'Octobre l'an 1574. âgé

de cinquantetrois ans, neuf mois 24. jours, & fut enterré en l'Eglise des

Mathurins à Paris.

**\***

[La Croix du Maine, page 197]

B. L. JAQUES VIARD sieur de la Fontaine, medecin & Philosophe, Astrolo-

gue & Mathematicien.

Il a escrit un Almanach & prophetie pour 8. ans commenceant l'an

1561. contenant plusieurs discours de Philosophie, tant divine que natu-

relle & judiciaire, avec un recueil des choses memorables advenues

depuis la creation du monde jusques à present, imprimé au Mans par

Hierosme Olivier l'an 1561.

Le Periode du monde, dedié & presenté au Roy Charles 9.

Medecine preservative & tresnecessaire pour guarir tous esgarez de

la foy Chrestienne. Cet oeuvre est escrit en vers François & annoté en

marge d'annotations Latines, imprimé au Mans par ledit Olivier l'an

1569.

Oraison du traicté de la paix, entre le grand Roy des Rois, & ses sub-

iets, imprimee au Mans par Hierosme Olivier l'an 1559.

Almanach pour l'an 1564. calculé sur l'horison du pol solaire d'An-

jou, imprimé à Paris par François Moreau l'an 1562.

Il a escrit plusieurs Almanachs & prognostications, autres que les sus-

dits, imprimez à Paris, à Angers, au Mans & autres lieux. Il a fait sa de-

meure un for long temps en la ville de Pontualein au Maine l'an 1559. &

depuis à Gouis pres Durestal en Anjou, l'an 1574.

**\***

[La Croix du Maine, page 201]

JEAN AVRIL, sieur de la Roche, Prieur de Corzé, natif de la ville du

Pont de Cey, à deux lieuës d'Angers Poëte Latin & François.

Il a escrit en vers François, les regrets sur la rupture de la paix l'an 1568.

Ode sur les victoires obtenues par Monsieur le Duc d'Anjou, le tout

imprimé ensemble l'an 1570.

Il a traduit de Latin en vers François, les deux premiers livres de Mar-

cel Palingene Italien, le plus excellent Poëte de nostre temps. &c. il ne

les a encores mis en lumiere. Je ne sçay si ce qui l'a empesche de ce faire,

[page 202]

a esté qu'il a veu les imitations de Scevole de Sainte-Marthe, sur ledit

Palingene, si heureusement & doctement traduites, que cela l'ayt re-

tardé de faire imprimer les siennes.

Poëme dudit Jean Auril, touchant sa naissance, non encores impri-

mé.

Le Bienveignement à Monseigneur, entrant en Anjou, imprimé à

Angers, par René Troismailles l'an 1578.

Il florist à Angers cette annee 1584.

S'il a composé d'autres oeuvres, je n'en ay pas cognoissance.

**\***

[La Croix du Maine, page 219]

B. L. JEAN DANIEL, Organiste,

Il est autheur (comme il semble) d'un petit livre intitulé, l'Ordre fu-

nebre triomphant, & pompe pitoyable, tenue à l'enterrement de feu

Monsieur le Conte de Laval, &c. Admiral de Bretagne & Lieutenant

du Roy, &c. imprimé à Angers chez Iean Baudouin, l'an 1531. ou environ.

**\***

[La Croix du Maine, page 224]

B. L. JEAN LE FRERE de Laval au Maine, sur les frontieres de Bretagne,

principal du college de Bayeux, fondé à Paris &c. homme docte en

Grec & en Latin.

Il a escrit en François, une tres-ample histoire de nostre temps, im-

primee à Paris chez Nicolas Chesneau par diverses fois, & depuis aug-

mentee de plus de la moitié, par ledit le Frere, & imprimee par ledit

Chesneau & Iean Poupy l'an 1581. sans qu'il y ait voulu mettre son nom,

à cause de plusieurs histoires contenues en ce livre, desquelles il ne vou-

loit en estre estimé l'autheur, pour ne desplaire à aucun de son temps.

Il a traduit la Chronique d'Eusebe.

Il a traduit l'histoire de Josephe de Grec en François, imprimee avec

la version Latine & Françoise, en deux diverses colomnes, à costé l'une

de l'autre, chez Nicolas Chesneau & autres: François Bourgoing

[page 225]

l'avoit auparavant traduite, & Gilbert Genebrard, docteur en Theolo-

gie à Paris, &c. a esté le dernier de ces trois qui l'a traduite en nostre lan-

gue, comme nous avons dit cy devant parlant de luy.

Il a escrit un livre intitulé le Charideme, ou du mespris de la mort,

avec plusieurs vers Chrestiens, le tout imprimé ensemble à Paris l'an

1579. chez Nicolas Chesneau.

Plusieurs Noels ou Cantiques sur l'advenement de nostre seigneur

Jesu-christ, imprimez à Angers & en autres lieux.

Il a traduit de Grec & de Latin en nostre langue Françoise, plusieurs

vies de Saincts & Sainctes, imprimees avec les trois grands volumes de

l'histoire des Saincts chez Nicolas Chesneau & autres.

Il a augmenté de beaucoup le dictionnaire François & Latin, apres

Jean Thierry de Beauvais, ledit Jean le Frere l'avoit de beaucoup enri-

chy, & mesmement il y avoit adjousté un recueil des noms propres

modernes de la geographie, conferez aux anciens, le tout par ordre

d'A, b, c, ou alphabetiq, avec une briefve observation de leurs situa-

tions. Ce livre avoit esté imprimé chez Michel Sonnius, Jaques du Puis

& autres l'an 1572. & je ne sçay qui a esté cause de mesler ce livre mis à

part, avec toutes les autres dictions Françoises, car c'estoit une chose

plus prompte à trouver (estant reduit en un bref recueil de choses de

mesme matiere) que de l'aller chercher parmy cent mille mots, qui

n'ont rien de pareille signification.

Il a peu escrire autres oeuvres, desquelles je n'ay pas cognoissance.

Il mourut de peste à Paris, le mardy 12. ou mercredy 13. jour de Juil-

let l'an 1583.

**\***

[La Croix du Maine, page 323]

B. L. MICHEL BOVRREE, sieur de la Porte, Advocat au siege presidial &

Seneschaussee du Maine, Poëte Latin & François.

Il a escrit plusieurs poëmes en l'honneur de S. Julien premier Eves-

que du Mans, imprimez à Angers & au Mans.

Il a escrit & composé plusieurs Noels ou Cantiques, sur l'advene-

ment de Jesu-christ, imprimez au Mans.

Il a davantage composé en vers François, le paranymphe du mariage

du Roy Charles neufiesmeavec Madame Elizabeth d'Austriche.

Ode panegyrique du Maine, imprimee à Angers, elle contient les

loüanges des Manceaux &c.

Elegie sur le trespas de Madame d'Averton au Maine, nommee Fran-

çoise de la Chapelle, femme de Messire René de Bourré, Chevalier de

l'ordre du Roy, seigneur de Jarzé, Chemiré, & Aurillé &c. imprimee au

Mans.

Il a escrit plusieurs autres poëmes François, en la loüange de Messieurs

de Rambouillet, & entre-autres de Monsieur le reverendissime Cardi-

nal de Rambouïllet Charles d'AngennesEvesque du Mans, tant alors

qu'il faisoit son entree en ladite ville, qu'autrement.

Il a escrit plusieurs tragedies & comedies Françoises, desquelles je

ne sçay pas les tiltres. J'ay autresfois veu celle qu'il feist en Latin, sur la

mort de Monsieur de Guise, tué par le sieur de Meray, surnommé Pol-

trot: mais elle n'est encores imprimee non plus que ses autres oeuvres.

Il florist au Mans cette annee 1584. s'adonnant du tout à sa principale

profession, qui est la Jurisprudence: Son grand pere s'appelloit Jean Ory

Advocat au Mans l'an 1530. ou environ, (comme nous avons dit cy des-

sus parlant de luy à la lettre J,) ce que j'ay expressément repeté, d'autant

que l'un & l'autre se sont pleuz à mesmes professions du droict & de la

poësie tout ensemble.

**\***

[La Croix du Maine, page 334]

M. THEART dit BARAISE.

Il a escrit en vers François une Elegie sur la mort de messire Loys

d'Amboise Baron de Bussy, & Marquis de Reinel, imprimé à Angers

par René Trois-mailles l'an 1579. in 4.

**\***

[La Croix du Maine, page 369]

B. L. PASCHAL ROBIN DU FAVZ, gentilhomme Angevin, sieur dudit

lieu du Fauz, en Ville-Evesque à trois lieuës d'Angers, auquel lieu il

nasquit, le jour de Pasques fleuries le trentiesme jour de Mars l'an 1538.

Cetui-cy est homme for docte en Grec & en Latin, grand historien &

Poëte, & a sur tout une exacte cognoissance de l'histoire de France, &

principalement de celle de son pays d'Anjou, estant doüé d'une mer-

veilleuse promptitude d'esprit, & d'une memoire singuliere. Ce que je

dy pour l'experience que j'en ay faite, l'ayant cogneufor familierement.

Il a escrit l'histoire & chronique du pays & Duché d'Anjou, ensem-

ble un recueil des genealogies des plus illustres maisons dudit pays, &

autres voisines d'Anjou.

Ce livre n'est encores imprimé.

Il a escrit un petit discours, servant comme d'avantcoureur d'icelle

Histoire, dans lequel il traicte de l'excellence & antiquité d'Anjou,

& des Princes qui y ont commandé, & en sont sortiz, imprimé à Paris

chez Emanuel Richard l'an 1582.

Il a fait un recueil de tous les plus memorables Epitaphes, qui se

voyent és Eglises d'Angers, & autres lieux aussi, non encores imprimé.

Regrets sur le trespas de Messire Tymoleon de Cossé, Conte de Bris-

sac, imprimé à Paris l'an 1569. chez Iean Hulpeau.

La tragedie d'Arsinoé, laquelle il fist joüer & representer en public,

en la ville d'Angers l'an 1572. au college d'Anjou, elle n'est encores im-

primee.

[page 370]

Sonnets d'Estrenes, ensemble plusieurs vers Latins & François, sur

l'Anagramme & allusions aux noms de divers hommes & femmes il-

lustres: le tout imprimé à Angers chez René Piquenot l'an 1572.

Il a traduit de Latin en François, le docte livre du Domaine de M.

René ChopinAngevin, Advocat au Parlement: laquelle traduction

n'est encores en lumiere.

Je ne sçay s'il a achevé de translater tout ledit livre: mais je sçay bien

qu'il l'avoit entrepris, & l'avoit for advancé.

Il a traduit & escrit de son invention plusieurs vies de saints & sain-

tes femmes, imprimees à Paris chez Nicolas Chesneau, avec les trois

grands volumes de l'histoire des Saincts.

Elegie sur le trespas de Messire Charles de Cossé, premier Conte de

de Brissac, Mareschal de France &c. imprimee à Paris l'an 1564. chez

Thomas Richard.

Monodie sur le trespas de Messire François de Lorraine, Duc de Gui-

se, imprimee par ledit Thomas Richard l'an 1563.

Regret sur le trespas de Messire Sebastien de Luxembourg, Viconte

des Isles de Martigues, imprimé à Paris chez Jean Hulpeau & Guillau-

me Niverd l'an 1569.

Discours au Roy sur les machinations des H. en l'an 1564.

Discours à maistre Pierre Ayrault, Lieutenant criminel d'Angers,

touchant les antiquitez d'Anjou. (J'ay opinion que c'est celuy duquel

nous avons parlé cy dessus.)

Elegies sur les amours de Rosine.

Sonnets sur les amours de Marguine.

Fatraz sur les amours de Renee.

Ces trois livres d'amours ne sont encores imprimez.

Hymne au Roy Charles 9. sur sa naissance, presentee à son entree à

Angers le 6. de Novembre l'an 1565.

Hymne au Roy, sur l'anagramme de son nom.

Ces deux hymnes ne sont encores imprimees.

Il a fait plusieurs anagrammes outre les susdits, lesquels ne sont enco-

res imprimez.

Les Vendanges, & plusieurs autres poësies, imprimees à Nantes en

Bretagne l'an 1572. par Jaques Rousseau.

Plusieurs Epitaphes sur la mort de sa premiere femme, Damoiselle

Julienne Sybill, issuë de la noble maison de la Buronniere pres Chasteau-

neuf en Anjou, & de par sa mere de la maison de Bufes au Maine,

surnommez de Germaincour &c.

Ces Epitaphes ne sont encores imprimez. J'en ay la plus-part escrits

à la main par l'autheur.

Il florist au pays d'Anjou cette annee 1584.

Je feray mention de ses compositions Latines, dans ma Bibliotheque

[page 371]

Latine, des hommes François ou de nation Gauloise, lesquels ont escrit

en Latin.

**\***

[La Croix du Maine, page 381]

B. L. PIERRE AIRAVLTAngevin, dit AErodius, Lieutenant general crimi-

nel au siege presidial, & Seneschaussee d'Aniou, maistre des requestes

de l'hostel de Monsieur le Duc d'Anjou, frere du Roy, &c.

Cette famille des Airaults en Aniou, a esté tresrenommee de tout

temps, & encores de fresche memoire nous avons eu en France pour

Garde-Seaux, Messire François Errault de Chemens, sieur dudit lieu en

Anjou: Et encores a produit plusieurs doctes hommes, qui ont fait pro-

fit à la republique, tant par les lettres que par les armes.

Le susdit Pierre Airault, a escrit en François, un traicté de l'ordre &

Instruction Judiciaire, dont les anciens Grecs & Romains ont usé, en

accusations publiques, conferé à l'usage de nostre France, imprimé à

Paris l'an 1576. in 8. & contient 12.fueilles.

La Pratique en Droict, imprimee à Paris l'an 1576.

Recueil de 21. Plaidoyers, faits en la Cour de Parlement à Paris, avec

les Arrests sur ce intervenuz, imprimez à Paris chez Martin le Jeune

l'an 1568.

Harangue faite à Monseigneur le Duc d'Anjou, frere du Roy, &c.

à son arrivee en sa ville d'Angers, depuis son Apennage, qui fut le 7.

[page 372]

de Janvier l'an 1570. imprimee à Angers chez René Piquenot, audit an

1570.

Il a escrit plusieurs autres livres, desquels je n'ay pas cognoissance:

quant à ses oeuvres en Latin, nous en ferons mention dans nostre Bi-

bliotheque Latine.

Il florist à Angers cette annee 1584.

**\***

[La Croix du Maine, page 408]

B. L. PIERRE POISSONAngevin, sieur de la Bodiniere autresfois Con-

seiller du Roy au siege presidial d'Angers, &c.

Il a traduit de Latin en François le livre de Pierre de la Ramee dit

Ramus, intitulé De militia Caesaris.&c. imprimé à Paris chez Robert le

Mangnier l'an 1583. Gabriel Simeon Florentin a mis en lumiere un sien

oeuvre intitulé Caesar renouvelé, qui est un subject pareil au susdit livre.

Il a traduit de Latin en François un traicté des anciens & nouveaux

magistrats & dignitez du peuple romain, imprimé à Paris chez Ti-

mothee Joüan l'an 1583.

Il a mis en lumiere quelques abregez sur les coustumes d'Aniou, im-

primez à Angers, chez René Piquenot. Ce sont comme tables ou re-

pertoires des matieres desdittes Coustumes.

Il a escrit premierement en Latin & depuis traduit en François une

Chronologie contenant 3. volumes, elle n'est encores imprimee.

Il florist à Paris cette annee 1584. âgé de 60. ans ou environ.

**\***

[La Croix du Maine, page 409]

B. L. PIERRE PRIMET Parisien Docteur en la faculté de Theologie à Pa-

ris, chanoine Theologal de l'Eglise du Mans.

Il n'a encores fait imprimer ses sermons ou predications faites par

luy tant à Paris, qu'au Mans, à Angers & autres villes de France: esquel-

les il a tellement fait paroistre son sçavoir & son eloquence, que ceux

qui ont eu ce bien que d'estre ses auditeurs, porteront ce tesmoignage

avec moy, qu'il s'en trouve peu ou point du tout, qui le passent és cho-

ses susdittes. Il florist au Mans cette annee 1584.

Je feray mention de ses escrits Latins autre-part, & si j'eusse eu cog-

noissance de ce qu'il a escrit en nostre langue sur plusieurs subjects de

sa profession, je les eusse tresvolontiers icy employez, encores qu'ils ne

soient en lumiere, mais j'ay opinion qu'il les fera imprimer pour le bien

& soulagement du public.

**\***

[La Croix du Maine, page 499]

MICHEL THEARD dit Bareze, natif du pays d'Anjou.

Il a escrit quelques Elegies sur la mort de Monsieur de Bussi d'Am-

boise, imprimez à Angers chez René Troismailles l'an 1579.

Nous avons fait mention de luy cy devant au fueillet 334. le nom-

mant seulement M. Theard sans que nous eussions sçeu pour lors, que

la lettre M. signifiast Michel, qui avoit esté cause de l'avoir mis entre les

autheurs de nom incertain, à fin de suyvre l'alphabeth.

Il florist cette annee 1584.

## Le Mans

[La Croix du Maine, page 478]

B. L. BERTHELEMY POVLLARD, natif de la ville de la Ferté au Maine,

Advocat au siege presidial du Mans, jeune homme bien docte, & le-

quel a beaucoup voyagé pour se rendre de plus en plus instruit en la Ju-

risprudence.

Il a escrit en Latin & depuis traduit en François une oraison de l'im-

mortalité de l'ame, & du mespris de la mort. Le Latin a esté imprimé au

Mans chez Hierosme Olivier , & le François n'est encores en lumiere.

Il florist en laditte ville du Mans cette annee 1584.

**\***

[La Croix du Maine, page 2]

ACHATS, OU ACASSE D'ALBIAC, sieur du Plessis, natif du pays de

Suisse en la basse Allemagne.

Il a traduit en vers François les Proverbes, & l'Ecclesiaste de Salomon,

imprimez au Mans l'an 1558.

Il a escrit en vers François plusieurs chants ou cantiques à l'honneur

de Dieu, sur le chant d'aucuns Psalmes de David imprimez.

Il florissoit l'an 1557.

**\***

[La Croix du Maine, page 60]

CLAUDE NAIL, natif de Pyremil au Maine.

Il a escrit quelques cantiques, sur la natitvité de Jesus-christ, imprimez

au Mans l'an 1580.

**\***

[La Croix du Maine, page 79]

B. L. ESTIENNE PASQUIER Parisien, l'un des plus eloquents Advocats

de la cour du Parlement de Paris, & des plus doctes, Poëte Latin & Fran-

çois, historien & orateur &c.

Il a escrit six livres de recherches ou anciennetez de la France, des-

quels les deux premiers ont esté imprimez en divers lieux, tant à Paris

qu'à Orleans.

Le Monophile ou seul-aymant, qui est un discours en prose, touchant

l'amour, imprimé à Paris par deux ou trois fois.

le pour parler du Prince, imprimé avec ses recherches.

Les ordonnances d'amour, imprimees au Mans & en autres lieux,

soubs noms dissimulez, le 26. Arrest d'Amour, Plusieurs vers sur la

pulce, imprimez chez l'Angelier l'an 1582.

Il a prononcé plusieurs tresdoctes oraisons, tant au Parlement qu'en

autres lieux, lesquelles ne sont encores imprimees.

Je feray mention de ses oeuvres Latins autre part.

Il florist à Paris cette annee 1584. non sans s'estudier à profiter au pu-

blic, en toutes façons treslouables.

**\***

[La Croix du Maine, page 101]

B. L. FRANCOIS LIBERATI de Rome, grand Mathematicien &

Astrologue.

Il a escrit la description de l'estrange & prodigieuse comete

apparuë l'an 1577. imprimee à Paris chez Jean de Lastre audict an

1577.

Discours contre Cyprien Leouitius & autres modernes astrophiles,

touchant la grande conionction du monde, & des quatre Eclipses du

Soleil, imprimé à Paris & au Mans par Hierosme Olivier l'an 1576.

[page 102]

Almanach pour l'an de Bissexte, 1576. imprimé.

L'Ephemeride pour 19. ans.

Il a escrit divers Almanachs pour les annees 1575. 76. 77. 78. 79. 80. 81.

82. 83. 84. &c. imprimez à Paris par Jean de Lastre & autres.

Il florit à Paris cette annee 1584.

**\***

[La Croix du Maine, page 136]

GUY PAGEAV, prestre, natif de la ville du Mans.

Il a escrit plusieurs Cantiques & Noels, sur l'advenement de nostre

seigneur Jesus-christ, imprimez au Mans, par Hierosme Olivier à di-

verses annees.

Il florist au Mans cette annee 1584.

**\***

[La Croix du Maine, page 136]

GUY VIDAME, docteur en Medecine.

Il a mis en lumiere une sienne prognostication, sur la theorique &

dignité des Planettes, composee sur les climats de France, Bretagne &

Normandie, imprimee à Paris l'an 1546.

Plus il a escrit une autre prognostication de Louvain pour l'an 1548.

imprimee au Mans audit an.

**\***

[La Croix du Maine, page 175]

JAQUES ANDROVET Parisien, surnommé du Cerceau, qui est à dire

cercle, lequel nom il a retenu pour avoir un cerceau ou cercle pendu à

sa maison, pour la remarquer & y servir d'enseigne, (ce que je dy en pas-

sant, pour ceux qui ignoreroyent la cause de ce surnom).

Il a esté l'un des plus sçavants architectes de nostre temps, & des

mieux apris en l'art de perspective & ordonnance de bastir.

Il a par son industrie & labeur, recueilly les desseins & protraicts de

la pluspart des anciens & modernes bastiments & edifices de Paris, les-

quels il a dressez en planches de cuyvre, & taille douce, suyvant le man-

dement & permission du Roy. Le tout pour le bien & honneur des

Parisiens.

Il a gravé en taille douce, la carte ou description de tout le pays &

Conté du Maine, imprimee au Mans dés l'an 1539. pour la premiere

fois par Mathieu de Vaucelles, & depuis encores l'an 1575. par le mes-

mes.

Le premier & second Volumes, des plus excellents bastiments de

France, dressez par ledit Jaques Androuet, dit du Cerceau, & ont esté

imprimez à Paris chez Gilles Beys l'an 1579. esquels sont designez les

plants d'iceux bastiments & leur contenu, ensemble les elevations &

singularitez d'un chacun.

Il florissoit l'an 1570.

**\***

[La Croix du Maine, page 197]

B. L. JAQUES VIARD sieur de la Fontaine, medecin & Philosophe, Astrolo-

gue & Mathematicien.

Il a escrit un Almanach & prophetie pour 8. ans commenceant l'an

1561. contenant plusieurs discours de Philosophie, tant divine que natu-

relle & judiciaire, avec un recueil des choses memorables advenues

depuis la creation du monde jusques à present, imprimé au Mans par

Hierosme Olivier l'an 1561.

Le Periode du monde, dedié & presenté au Roy Charles 9.

Medecine preservative & tresnecessaire pour guarir tous esgarez de

la foy Chrestienne. Cet oeuvre est escrit en vers François & annoté en

marge d'annotations Latines, imprimé au Mans par ledit Olivier l'an

1569.

Oraison du traicté de la paix, entre le grand Roy des Rois, & ses sub-

iets, imprimee au Mans par Hierosme Olivier l'an 1559.

Almanach pour l'an 1564. calculé sur l'horison du pol solaire d'An-

jou, imprimé à Paris par François Moreau l'an 1562.

Il a escrit plusieurs Almanachs & prognostications, autres que les sus-

dits, imprimez à Paris, à Angers, au Mans & autres lieux. Il a fait sa de-

meure un for long temps en la ville de Pontualein au Maine l'an 1559. &

depuis à Gouis pres Durestal en Anjou, l'an 1574.

**\***

[La Croix du Maine, page 215]

JEAN DE CHARRIER, gentilhomme natif en Auuergne.

Il a escrit un poëme François dedié au Roy Henry 3. faisant mention

de son retour de Polongne en France, imprimé au Mans par Hieros-

me Olivier l'an 1574. & à Paris aussi.

**\***

[La Croix du Maine, page 267]

JEAN THIBAVLT Medecin ordinaire du Roy François 1. & son Astro-

logue.

Il a escrit le thresor du remede preservatif, & guerison bien experi-

mentee de la Peste, & fiebvre pestilencielle, avec la declaration dont

procedent les gouttes naturelles, & comme elles doibvent retourner

avec receptes pour le mal caduc, pleuresies & apoplexies, & ce qu'il ap-

partient de sçavoir à un parfait Medecin, le tout imprimé ensemble

à Paris l'an 1544.

La grande & merveilleuse prophetie trouvee en la librairie dudit

Thibault, apres sa mort, commençant l'an 1545. jusques en l'an 1556.

imprimee au Mans par Denis Gaingnot, l'an 1545.

Il a escrit plusieurs autres prognostications, sçavoir est pour les annees

1539. 1540. 1541. 1542. 1543. & 1544. toutes imprimees à Paris & au Mans.

Les tables du Soleil & de la Lune, selon leur mouvement d'heures,

de jour à autre, calculees par ledit Jean Thibault, imprimees à Paris par

Chrestien Vvechel.

Ledit autheur promet en son epistre à Monsieur le Cardinal de Lor-

raine, deux livres pour cognoistre les mutations des vents, gresles, pluyes,

tonnerres, & tempestes, & les lieux où seront leurs effects.

Il a escrit un autre livre ou table de la dignité des planettes & mai-

sons de la lune, non encores imprimé.

Il florissoit l'an 1544. auquel il mourut, ou environ ce temps là.

**\***

[La Croix du Maine, page 270]

JEAN TRIGUEL Cordelier au convent de Laval au Maine, sur les fron-

tieres de Bretagne.

Il a composé plusieurs Noels ou Cantiques sur l'advenement de

nostre Seigneur, imprimez au Mans l'an 1565. par Hierosme Olivier,

auquel temps florissoit ledit autheur.

**\***

[La Croix du Maine, page 303]

MACÉ OGIER prestre, maistre de la maison des Ar-

dants, situee en la ville du Mans &c. natif de la

Champagne du Maine.

Il est autheur de la carte, ou description genera-

le de tout le pays & Conté du Maine, laquelle fut

gravee en planches de cuyvre par Jaques Androüet

Parisien, surnommé du Cerceau, & imprimee au

Mans l'an 1539. par Mathieu de Vaucelles & Alexandre Chouen, & en-

cores l'an 1565. par ledit Vaucelles.

Ce qui est contenu en ladite carte a depuis esté reduit en livre, & im-

primé par Hierosme Olivier l'an 1559. & auparavant chez Louis Gain-

gnot l'an 1558. suyvant les memoires qui furent trouvez en la Biblio-

theque dudit Macé Ogier, apres sa mort.

Il florissoit du temps de François premier l'an 1530.

**\***

[La Croix du Maine, page 380]

PHILIPPES DE QUIERLAVEINE, fils aisné du sieur de la Cornuere

& des Patiz, gentilhomme du Maine, &c.

Il a escrit 36. Sonnets sur l'Adieu ou congé qu'il prent de damoiselle

Lucrece le Gras, fille aisnee du Sieur de la Fresnaye Mescrin sa maistres-

se, &c. lesquels ont esté imprimez au Mans par Marin Chalumeau l'an

1579.

[page 381]

Il florist au Maine cette annee 1584.

**\***

[La Croix du Maine, page 389]

PIERRE CHAPELAIN maistre Chirurgien en la ville du Mans, de la-

quelle il est natif, homme tresexpert en son art, &c.

Il a escrit & composé un discours touchant le preservatif de la Pe-

ste, imprimé au Mans l'an 1551. par Denis Gaignot. Il a bien augmenté

ce livre de plusieurs receptes contre laditte maladie, mais il n'est enco-

res imprimé. Je ne sçay si ledit Chapelain est encores vivant.

Il florissoit au Mans l'an 1582.

**\***

[La Croix du Maine, page 399]

B. L. PIERRE GOVESLIER, sieur de la Goueslerie au Maine, duquel lieu

il est natif &c. Enquesteur du Roy au siege presidial & Seneschaussee

du Maine.

Il a escrit un Epithalame ou chant nuptial, sur le mariage de Messire

Jean de ChourssesChevalier des deux ordres du Roy, seigneur de Ma-

licorne &c. & de Madame Françoise de Daillon, soeur de Monsieur le

Conte de Lude en ♦Anjon &c.

ce livre n'est encores imprimé, il contient environ de 600. vers

François. Il le presenta luy-mesme audit sieur de Malicorne l'an 1578.

Il a davantage escrit plusieurs autres Epithalames, ensemble plu-

sieurs chants lyriques, & autres sortes de poëmes François, desquels

il y en a plusieurs imprimez au Mans par Hierosme Olivier l'an 1575.

& 1576. &c.

Plusieurs Epitaphes Latins & François, tant en prose qu'en vers, sur

la mort de Marguerite Hervé, fille de Monsieur du Panon, l'une des plus

belles, sages, vertueuses & accomplies filles de tout son siecle.

Ils ne sont encores imprimez.

Il a traduit quelques Eglogues de Baptiste Mantuan, non encores

imprimees.

Il florist au Mans cette annee 1584.

Il a composé plusieurs autres oeuvres en François, tant en vers qu'en

prose, lesquels il poursuit apres avoir donné relasche à ses plus serieu-

ses estudes, & vaqué à sa principale profession.

Je ne dy rien icy du plaisir qu'il prent à la musique, tant vocale

que instrumentale, & combien il s'en sçait heureusement aquiter,

[page 400]

qui est un exercice aymé & chery de toutes personnes d'esprit & d'en-

tendement, & sur tout bien venu & caressé entre les hommes d'estu-

de. Si je ne craignois que l'amitié qu'il me porte si grande, & celle

que je luy ay pareille, ou plus grande encor, ne fust cogneuë telle-

ment de tous ses amis & les miens, que lon ne pourroit icy voir ses

loüanges sans soubçon de flaterie, j'en parlerois davantage, mais celà

m'en empesche.

**\***

[La Croix du Maine, page 407]

PIERRE PICHARD licentié és loix, natif de Silhé le Guillaume au païs

& conté du Maine.

Il a traduit de Latin en vers François un petit livre escrit en vers La-

tins, intitulé De lubrico temporis curriculo, autrement appellé La Mer du

temps qui court, &c. imprimé au Mans l'an 1556. chez Gaingnot.

Il florissoit en la ville de Fresnay au Maine l'an 1555.

**\***

[La Croix du Maine, page 428]

B. L. RAVEND OU RAVENNE GIBON Parisien Abbé de S. Vincent pres

le Mans, homme docte és langues & grand Theologien.

Il a escrit tant en prose qu'en vers François un petit livre qu'il a inti-

tulé Estrenes, auquel livre sont contenuz quelques vers François sur la

nativité de nostre Seigneur Jesu-christ, & sur autres divers subjects, &c.

le tout imprimé au Mans par Hierosme Olivier l'an 1568.

Exposition sur le Psalme 95. traduit selon la verité Hebraïque, &

mis en vers François par ledit Gibon, imprimé chez ledit Olivier l'an

1568. auquel temps florissoit ledit Abbé.

Il mourut âgé de plus de 60. ans. soubs le regne de Charles 9.

**\***

[La Croix du Maine, page 435]

B. L. RENÉ FLACÉ prestre & Curé de l'Eglise de la Cousture és fauxbourgs

du Mans, poëte Latin & François, Theologien & Orateur, Historien,

Philosophe & Musicien. Il nasquit en la ville de ♦Nogen sur la riviere de

Sarte à cinq lieuës du Mans le 28. jour de Novembre l'an 1530.

Cettuy-cy merite pour beaucoup de raisons, d'estre recommandé &

loüé de tous hommes d'honneur, tant pour la bonne vie qu'il meine,

que pour les vertuz qui sont en luy: car il ne s'adonne qu'à toutes choses

profitables au public, & sur tout à l'honneur de Dieu, soit en predications,

& instructions de la jeunesse, qu'il a en charge en son college de la Cou-

sture au Mans, for celebre pour estre remply d'une infinité de gentils-

hommes & autres enfans de maison honorable, ausquels il fait appren-

dre les lettres humaines, la Musique, l'escriture, & tous autres exercices

propres à la jeunesse bien instruite.

[page 436]

Il a composé en vers Latins, & depuis traduit en François un Cate-

chisme Catholiq, & sommaire de la doctrine Chrestienne, imprimé au

Mans chez Marin Chalumeau l'an 1576. in 8. & contient 10. fueilles.

Prieres tirees de l'histoire de la Bible, tournees de Latin en vers

françois par ledit Flacé, imprimees au Mans l'an 1582. par ledit Cha-

lumeau.

Tragedie d'Elips Contesse de Salbery en Angleterre, laquelle fut re-

presentee & joüee publiquement au Mans l'an 1579. au mois de Juing.

Elle n'est encores imprimee, mais bien la chanson qu'il fist en l'honneur

de ladite Contesse, imprimee au Mans l'an 1579. par Marin Chalumeau.

Il a escrit plusieurs autres tragedies & comedies Françoises & plu-

sieurs Noels ou Cantiques, non encores imprimez.

L'Oraison funebre prononcee par luy en l'honneur de Messire Phi-

lebert le Voyerchevalier de l'ordre du Roy seigneur de Lignerolles au

Perche, mary de Madame Anne de Caurienne, issuë de Florence en Ita-

lie, &c. non encores imprimee.

Il florist au Mans cette annee 1584. Je feray mention de ses compo-

sitions Latines autre-part, & qui voudra voir de ses poësies Latines, lise

ce qui a esté imprimé dans la Cosmographie de François de Belleforest

au chapitre où il parle des Manceaux, auquel lieu se voit un poëme de

l'origine d'iceux, composé par ledit Flacé.

**\***

[La Croix du Maine, page 452]

F. SAMSON BEDOVIN religieux en l'Abbaye de la Cousture pres le

Mans, natif du pays & Conté du Maine, &c.

Il a escrit un petit livre qu'il a intitulé les Ordonnances & Statuts de

Monsieurde l'Aflac, & du jeu du Trois, imprimé au Mans par Hieros-

me Olivier l'an 1565.

Il a composé plusieurs Chansons, & entre autres la replique sur les

chansons des Nuciens ou Nutois, qui autrement sont appellez ceux de

Nuz au bas pays du Maine, &c. imprimees au mans par ledit Olivier.

Il a escrit plusieurs Tragedies, Comedies, & Moralitez, & quelques

coqs à l'Asne, & autres semblables Satyres, lesquelles il faisoit joüer par

les lieux publiqs de la ville & fauxbourgs du Mans par aucuns escoliers

de laditte ville.

Il a escrit plusieurs Cantiques & Noels imprimez au Mans par Macé

Vaucelles & autres.

Il a recueilly & compilé le catalogue des paroisses du Maine, impri-

mé au Mans.

Il mourut en laditte Abbaye de la Cousture l'an 1563. ou environ.